Filippense 2 — Wagtoring AANLYN BIBLIOTEEK
Lett. “hom in gestalte as ‘n mens bevind”.
5 Behou dieselfde denke en gesindheid wat Christus Jesus gehad het.+ 6 Al was hy soos God,*+ het hy dit nooit oorweeg om God se posisie te probeer neem deur homself aan God gelyk te stel nie.+ 7 Nee, hy het alles opgegee en soos ‘n slaaf geword+ en ‘n mens* geword.+ 8 Wat meer is, toe hy as ‘n mens gekom* het, het hy homself verneder en gehoorsaam geword tot die dood toe,+ ja, die dood aan ‘n folterpaal.*+ 9 Om hierdie rede het God hom ook ‘n hoër posisie gegee+ en hom uit sy goedheid die naam gegee wat bo elke ander naam is,+ 10 sodat elke knie in die naam van Jesus sal buig – dié in die hemel en dié op die aarde en dié onder die grond+ – 11 en sodat elke tong openlik sal erken dat Jesus Christus Here+ is tot die eer van God, die Vader.
12 My geliefdes, julle was nog altyd gehoorsaam, nie net toe ek daar was nie, maar nou nog veel meer terwyl ek nie daar is nie. Hou aan om met vrees en diep respek aan julle eie redding te werk. 13 Want dit is God wat julle versterk soos hy dit goedvind. Hy gee julle die begeerte en die krag om op te tree. 14 Hou aan om alles te doen sonder om te kla+ of te stry,+ 15 sodat julle rein en onskuldig kan word, kinders van God,+ onbesmet in ‘n geslag wat sleg en verdraai is.+ Onder hulle skyn julle as ligte in die wêreld+ 16 terwyl julle stewig aan die woord van die lewe vashou.+ Dan kan ek in Christus se dag ‘n rede hê om bly te wees omdat ek weet dat ek nie verniet gehardloop of hard gewerk het nie. 17 Maar selfs al word ek soos ‘n drankoffer uitgegooi+ oor die offerande+ en die heilige* diens waartoe geloof julle gelei het, is ek bly. Ja, ek sal saam met julle almal bly wees. 18 Net so moet julle dan nou ook bly wees en julle vreugde met my deel.
19 Ek hoop in die Here Jesus om Timoʹteus+ binnekort na julle toe te stuur, sodat ek aangemoedig kan wees wanneer ek nuus oor julle ontvang. 20 Want ek het niemand anders om te stuur wat dieselfde gesindheid as hy het en wat opreg na julle belange sal omsien nie. 21 Want al die ander soek hulle eie belange, nie dié van Jesus Christus nie. 22 Maar julle weet dat hy bewys het dat hy nie so is nie omdat hy, soos ‘n kind+ saam met sy pa, saam met my soos ‘n slaaf gedien het om die goeie nuus te bevorder. 23 Daarom hoop ek om hom te stuur sodra ek gesien het hoe sake vir my uitdraai. 24 Ja, ek vertrou op die Here dat ek self ook binnekort sal kom.+